Kollig Profiel - Emma72 - Opsitkers
51 - Mbombela (Nelspruit), Mpumalanga
Eks n Christelike dame. Eerlik opreg lief vir buitelewe. Kosmaak. Baie lief vir kinders,musiek. Ek wil die lewe...
Kom ons dien die Here saam
Eerlik,christelike waardes, hou van die buitelewe om dinge saam te doen, gym,speel gholf,hou nie van konflik nie
Posetiewe mens, drukkie mens, lag altyd, gee altyd meer as 100% in enige verhouding. Hou van uitdagings. Lief...
Rustige mens. Hou van kamp en die bosveld Ma van 3 besige dogters Ligsinnig. Sin vir humor Mal oor vasdans...
Soek vrede en vreugde
47 - Roodepoort (Witpoortjie), Gauteng, Suid-Afrika Communitas » Frederick
Written by Frederick on February 5, 2012 . Posted in Seminarium
Seminarium kalender vir jaargroepe 1 en 2
1. 26 Jan -3 Febr: Eerstejaars verwelkomings/orienteringsweek.
2. 26 Jan-1 Febr Verwelkomingsprogram van Studente by Fakulteit Teologie
a. 26 11:30 Dekaan ontmoet eerstejaars en ouers kuratoria lig ouers in oor Program in Bedieningsvorming.
b. 31 jan 12:30-14:00 Kuratoria ontmoet Eerstejaars
3. 2012 Inskrywing voor of op 6 Febr: Eerste en tweedejaars skryf in vir Program in Bedieningsvorming by die Seminarium op of voor 6 Febr 2011. Teologiese Dag 6 Febr: Begin van klasse
4. Kerklike opleiding vir 2012 se Derde-, Vierde- en Vyde-jaars volg die huidige program in Kerklike opleiding. Studente uit hierdie jaargroepe wat wil inskakel by die 60dae spiritualiteitsgroepe is welkom.
5. Eerste en Tweedejaars: Roepingsvormingskamp 10-12 Febr 2012
6. 13 Febr-8 April 60dae geestelike vormingsgroep en individuele in-oefening loop tot Pase (8 April)
7. Koppeling aan gemeentes:
a. 2012 se eerstejaars word in die Tweede kwartaal gekoppel aan Opleidingsgemeentes
b. 2012 se tweedejaars word reeds aan die begin van die jaar gekoppel aan ‘n Opleidingsgemeente en ‘n mentor. Daar word verwag van studente by die Seminarium verwag om jaarliks ten minste 100uur praktiese dienswerk in gemeentes te doen.
c. Die diensleer van die Fakulteit sal in hierdie Opleidingsgemeentes plaasvind.
8. Koppeling aan ‘n mentor:
a. Studente kry elkeen ‘n mentor (leraar uit die kerk) met wie die student gereelde geprekke sal voer en prosesse deurloop.
9. Uitreik: Eerstejaars gaan in Junievakansie (of neem deel aan ‘n uitreik wat deur die loop van die jaar plaasvind) op ‘n uitreik saam met hulle gemeente of ‘n ander gemeente van keuse
10. Tweede Roepingsvormingsweek 16-23 Julie 2012
Written by Frederick on January 2, 2012 . Posted in Transformasie
Ek skryf hierdie waarnemings terwyl ek Antjie Krog se Begging to be Black (lees ‘n opsomming van die boek hier) (lees ‘n opsomming van die boek hier) lees, en my verlustig aan hoe sy die Berlynse kultuur kontrasteer met die turbulensie van die post-apartheid kultuur in Suid-Afrika. Aan die een kant is sy onverwags tuis in die ge-ordendheid van die Duitse kultuur, terwyl sy aan die ander kant haar onlosmaaklik deel voel van Suider-Afrika se choas. Christo, die vraag is:Hoeveel van wie ons is, is gevorm deur die evangelie, of as jy wil deur die gereformeerde verstaan van die evangelie, of sommer net deur ‘n christelike verstaan van die lewe. En hoevel van wie ons is is gevorm deur die Noord-Europeses kultuur van die Nederlande en Duitsland, met ‘n duidelike ge-ordende uitkyk op die lewe.
Ek voeg ‘n eie staaltjie by die van Krog. Twee jaar gelede is ek en kollegas by ‘n konferensiesentrum van die PKN in Hydepark naby Zeist in Nederland. Ek bied ‘n kursus aan en meeste van my SA kollegas woon die kursus by saam met Nederlandse kollegas. Eeen woon ‘n ander kursus by. Die etes is netjies gereel, elke kursusgroep sit aan hulle eie tafel. Een SA’er is egter lus om met ‘n ander groep te eet en gaan sit aan hulle tafel. Met middagkoffie kom een van die Nederlandse kollegas en verklaar: Daar is spanning aan de Hydepark deze week! Na ‘n lang verduideliking begryp ek dat omdat een van die SA’ers by ‘n “verkeerde” tafel gaan sit het, het dit die Nederlanders onverhoeds betrap en het dit ‘n domino effek van onsekerheid regdeur die eetsaal van verwarde Nederlanders wat-nie-weet-presies-waar-hulle-moet-gaan-aansit-nie, veroorsaak. Toe ek die SA groep nader roep en betig- bars hulle onbedaard uit van die lag- en vergroot so my moeilikheid. Ek vertel die verhaal gereeld om die verskille in kulture te verduidelik en vind dat sommige Nederlandse kollegas dit nie as ‘n grap sien nie maar nog ‘n keer wil verduidelik waarom elke cursis tog maar aan die regte tafel moet sit.
Ek dink die vraag is onder wie se tafel stoot die gereformeerde tradisie haar voete in!! Wat dra ons in ons gemeentes oor, die DNA van die Noord-Europese ge-inkulturaliseerde evangelie, of het ons al ons voete onder die tafel van Afrika ingestoot? Ek dink ons is besig daarmee, soms vinniger as wat ons besef is dit eintlik met ons aan die gebeur, ons moet dalk net meer bewustelik daaroor wees. Dit is eintlik die punt van die Gosple and our culture beweging wata uit die toelogie van Newbigin ontstaan het.
Jy kan natuurlik nie ‘n gemeente wees sonder om jou voete onder die heersende kultuur se tafels in te stoot nie. Die wat dit ontken val dikwels die meeste ten prooi van daardie kultuur.
Written by Frederick on December 23, 2011 . Posted in Preekstudies
Mag Jesus Christus self teenwoordig wees in jou lewe
en mag die wyse waarop Hy Homself openbaar het,
as volg seën bring in jou lewe…
mag Hy – as Immanuel – altyd God by jou wees;
mag Hy – as Jesus – jou verlos en vry maak;
mag Hy – as Vredevors – aan jou ware rus en vrede gee;
mag Hy – as Herder – jou versorg en na groen weivelde lei;
mag Hy – as Brood van die lewe – jou diepste honger stil;
mag Hy – as Lig vir die wêreld – jou lewenspad verlig;
mag Hy – as die Woord – jou iets van God se genade laat insien;
mag Hy – as Seun van God – jou van die Vader se liefde leer, en
mag Hy – as Gewer van die Gees – jou, deur die Gees, help om passievol te leef en lief te hê
Mag jy in Christus ‘n geseënde Christus-fees-tyd beleef.
(Gerrie van Deventer – by Kerssangdiens 27 Nov 2011)
Miskien sou mens o.g.v. 2 Petrus 1:3-4 en Johannes 1:1-16 kon sê dat God in Christus Sy grootste seën gegee het, en dat ‘n mens in die Jesus-pakkie “al die kosbaarste en allergrootste gawes ontvang het” . Hierbo het ek sommer net iets daarvan in Sy selfopenbaring probeer saamvat.
Written by Frederick on December 22, 2011 . Posted in Menswaardigheid
Christene kan mense se harte verander en aan hul waardigheid gee. Die politieke kommentator Matthew Parris se artikel “As ateïs glo ek werklik Afrika het God nodig” (By van 21.2.2009) gee uit ‘n verrassende oord ‘n baie positiewe getuigskrif oor die Christelike geloof se impak op Afrika. Hy het as oortuigde ateïs onder die indruk gekom van die “enorme bydrae wat Christelike evangelisasie in Afrika lewer: dit is radikaal anders as die werk van sekulêre nie-regeringsorganisasies, regerings projekte en internasionale hulp pogings. Sulke pogings alleen werk nie. Opvoeding en opleiding alleen werk nie. In Afrika verander die Christelike godsdiens mense se harte. Dit bring geestelike transformasie. Die wedergeboorte is werklik.” Dis die vrug van die Christelike geloof: dienende medemenslikheid!
Dis hoog tyd om dit hardop te sê: “Baie Christene is medemenslik, het deernis en stry vir reg en geregtigheid”! Hulle is besorg oor die welwese van die fauna en flora op die aarde, erken hul afhanklikheid van die natuur en ondersteun volhoubare en eko vriendelike ontwikkeling. Hulle waardeer die ontwikkeling van die wetenskap. Hulle respekteer mense met ander geloofsoortuigings en sal as gelykes in gesprek met hulle tree. Hulle is gelowiges wat nie dogmas op ander afdwing nie. Hulle deel ‘n gemeenskaplike menslikheid met ander en word nie deur die verskeidenheid en andersheid van ander bedreig nie, maar ervaar dit as verrykend. Hulle streef daarna om humaan op te tree, hulle erken die regte en vryheid van ander mense en ondersteun met ander belange-groepe ‘n vry en demokratiese wêreld. Hulle is Christen humaniste. (John de Gruchy, 2006. Being Human – Confessions of a Christian Humanist)
Die oudste kerk in die land, die NG/VG Kerk het in samewerking met ander geloofsgemeenskappe steeds baie te bied. Die spirituele diversiteit onder eie geledere; die nuwe politieke klimaat in die land, en die kulturele andersheid onder die inwoners daag nie net die oudste kerk uit nie, maar alle geloofsgemeenskappe om nie ter wille van hulself en hul eie ideale te bestaan nie. Dis wat Christelike medemenslikheid beteken.
Christene is in staat om met ander geloofsgemeenskappe versoenend te leef en geregtigheid te internaliseer en ander daarmee te bedien. Gelowiges is goed om mense met verskillende fisiese en emosionele seer pastoraal te ondersteun. Die herstel van menswaardigheid en geregtigheid geniet heelwat prioriteit.
Dit is so dat beginsels, waardes, oor dit waarin mense glo en nie glo nie vir Christene belangrik is. Maar die Christelike geloof gaan oor meer, oor menswaardigheid, medemenslikheid, verlossing wat gelowiges nie meer godsdienstig maak nie, maar meer volledig mens maak.
God word deel van die mensheid
Dit is die nuwe mensheid van Christene wat ‘n erkende ateïs soos Parris raak en ‘n verskil in ‘n onmenslike samelewing maak. Dié mensheid van die Christelike geloof bepaal die waarde wat die Goddelike oorsprong definieer. God word deel van die mensheid en deur Christus kry die mense deel aan die Godheid. God word sigbaar deur ‘n mens en deur die mens se lewe word God sigbaar, som myns insiens die Evangelie in ‘n sin op. Dis veral in hierdie Kerstyd dat ons hiervan bewus is. Daar is dokters, verpleegsters, sielkundiges, beraders, onderwysers, gemeenskapswerkers, regslui wat onder haglike omstandighede op grond van hul Christelike geloof wêreldwyd mense dien. Nelson Mandela is ‘n Christen humanis. Hy was tydens sy studente jare aan die Universiteit van Fort Hare lid van die Studente Christelike Vereniging. Hy het Bybellesse aan mense in gehuggies gegee.
Dis veral Christene en ander gelowiges wat weggooikinders en vergetebejaardes se waardigheid herstel. Ons kan gerus erkenning gee aan die verskil wat Christene aan mense se waardighed bring.
Vee eers voor jou eie deur
Dis jammer dat dat daar ouetehuise en kinderhuise is, dit is gewoonlik te geïnstitualiseerd en onpersoonlik. Wat moet ons doen as daar nie ‘n heenkome vir duisende noodlydendes en verstotelinge elders is nie, en mense boonop meer selfsugtig en geldgierig raak? President Zuma soek die oorsaak by die verkeerde plek, hy moet dalk eers voor sy eie deur vee, sy werf lê waarskynlik vol beendere van sy vorige feeste.